Hindi News

Local

Delhi ncr

Ram Temple Movement Progressed Like This ... Rajiv And Sinhala\'s Relationship Opened The Way For Ram Temple

राम मंदिर आंदोलन ऐसे आगे बढ़ा...राजीव और सिंहल के रिश्तों से राम मंदिर की राह खुली

10 महीने पहले



कॉपी लिंक

पूर्व प्रधानमंत्री राजीव गांधी ने ताला खुलवाकर अयोध्या में विहिप के राम मंदिर आंदोलन को आधार दिया

जब राम मंदिर आंदोलन तेजी पकड़ने लगा और राजीव गांधी ने ताला खुलवाया

नई दिल्ली/अयोध्या . पूर्व प्रधानमंत्री राजीव गांधी ने ताला खुलवाकर अयोध्या में विहिप के राम मंदिर आंदोलन को आधार दिया, तो तत्कालीन गृह मंत्री सरदार बूटा सिंह की अहम सलाह ने जन्मभूमि की जमीन हासिल करने की राह सुगम कर दी। विहिप उपाध्यक्ष और मंदिर आंदोलन से जुड़े चंपत राय बताते हैं कि 1950 में गोपाल सिंह विशारद ने फैजाबाद के सिविल जज के सामने राम जन्मभूमि में पूजा की अनुमति मांगी थी। जबकि 1961 में सुन्नी सेंट्रल वक्फ बोर्ड ने विवादित क्षेत्र का मालिकाना हक मस्जिद के पक्ष में मांगा था।



इससे पहले निर्मोही अखाड़े ने 1959 में मंदिर का प्रबंधन अपने पास लेने का केस दाखिल किया था। यानी हिंदू पक्ष की ओर से दायर केसों में जमीन के मालिकाना हक की मांग नहीं की थी। पर जब राम मंदिर आंदोलन तेजी पकड़ने लगा और राजीव गांधी ने ताला खुलवाया, तब बूटा सिंह ने शीला दीक्षित के माध्यम से अशोक सिंहल को संदेश भेजा था कि हिंदू पक्ष के किसी भी केस में जमीन का मालिकाना हक नहीं मांगा गया है, ऐसे में केस हारना लाजिमी है। दरअसल इलाहाबाद में नेहरू-गांधी परिवार और सिंहल का घर आमने-सामने था और परिवारों में घनिष्ठता थी। इसी वजह से राजीव गांधी ने परोक्ष रुप से सहयोग किया था।



बूटा सिंह की सलाह काम कर गई और आंदोलन के नेता देवकीनंदन अग्रवाल और कुछ लोगों को पटना भेजा गया जहां लाल नारायण सिन्हा और साथियों ने तीसरे मुकदमे की पटकथा रची, जिसमें रामलला विराजमान और राम जन्मभूमि को अस्तित्व देने की मांग की गई। 1989 में रामलला मुकदमे का हिस्सा बने, जिससे जमीन पर मालिकाना हक की लड़ाई शुरू हुई।